Document ID: /roh_data/filtered/fineweb-2-filterrobots_roh.jsonl.gz/71885

Diesch onns datti la AfD en la Germania. Uss cuntanscha la partida populistica dretga per l'emprima giada in uffizi cirquital impurtant. Cun var 53% da las vuschs ha il candidat da la AfD, Robert Sesselmann gudagnà in'elecziun cirquitala en la regiun da Thüringen, en la Germania da l'Ost.
Ses cuntracandidat da la CDU a fatg radund 47% da las vuschs. Var 58% dals votants e da las votantas èn ids a l'urna. La AfD è dapi emnas fitg ferma en retschertgas ed è per il pli la segund-ferma partida davos l'Union.